કચ્છી ભાષામાં અભિવાદન બાદમાં ગુજરાતીમાં લોકોને સંબોધનની શરુઆત કરી હતી. તેમણે કહ્યું કે, ‘જે લોકો કચ્છને જાણતા નથી, કચ્છીપણાને ઓળખતા નહીં હોય, તેમને અંદાજ નહીં હોય કે આજનો આ અવસર દુનિયાભરમાં ફેલાયેલા કચ્છીઓ માટે કેવો અનેરો અવસર હશે. અનંતદવે કાયમ કહેતા, કેરલમાં વરસાદ આવે, ધોધમાર વરસાદ હોય, કેરલમાં રહેતો મારો કચ્છીભાઈ પલળતો હોય, બધું ચાલે રાખતું હોય, પણ 15 દિવસ પછી કચ્છમાં વરસાદના સમાચાર મળે ત્યારે ઘરે જઈને કહે શીરો બનાવો’ વડાપ્રધાને કહ્યું કે, ‘કચ્છ માટે પાણી હંમેશા પડકાર રહ્યો. મેકણદાદાની જગ્યાએ જઇએ અને નાનકડાં કૂવામાં મીઠું પાણી પ્રસાદ જેવું લાગે છે. મેકણદાદાએ લખ્યું છે કે એક દિ એવો આવશે કે નર્મદા સિંધુ અને સરસ્વતી કચ્છની ધરતી પર ભેગાં થશે.’